Il-partiti politiċi ħabbru l-ewwel 'attivitajiet tal-massa' wara żmien twil, li t-tnejn se jsiru fi żmien l-Indipendenza fil-21 ta' Settembru. Il-Partit Laburista se jorganizza rally lejlet l-Indipendenza f'Ta' Qali, li se tinkludi diskors tal-Mexxej tal-PL u Prim Ministru Robert Abela. Din ir-rally se tagħlaq it-tlett ijiem tal-Kungress tal-Partit Laburista, li se jsir bejn is-17 u d-19 ta' Settembru. Kull min jattendi jrid jibbukkja post. Il-Partit Nazzjonalista wkoll għandu attività fl-20 ta' Settembru fis-7pm. Fiha se jkun hemm l-għeluq tal-festi tal-Indipendenza b'diskors mill-Kap tal-PN u tal-Oppożizzjoni Bernard Grech, fuq il-Fosos tal-Furjana. Kien ġie spjegat li għal dawn l-attivitajiet se jimxu mal-protokolli tal-awtoritajiet tas-Saħħa. Għalhekk, kull min jixtieq jattendi għandu jibbukkja post billi jċempel fuq 25965262. Tagħrif fuq l-attivitajiet tal-PN Kun il-Bidla: imħabbra t-tema tal-PN għall-festi tal-Indipendenza Iwittu t-triq għall-elezzjoni? Dawn l-attivitajiet donnhom qegħdin iwittu t-triq għall-elezzjoni ġenerali li jmiss, li kien hawn għajdut li se ssir f'Novembru li ġej. Madankollu, mistoqsi dwar dan, ġimgħa ilu, il-Prim Ministru Robert Abela naqas milli jwieġeb direttament. Huwa sempliċiment qal li l-elezzjoni ssir meta jiddetta l-interess nazzjonali. X'kien wieġeb Abela? "L-elezzjoni ssir meta jiddetta l-interess nazzjonali" – Il-PM Mil-lat ta' saħħa Dawn se jkunu l-ewwel attivitajiet tax-xorta tagħhom, billi l-imxija tal-coronavirus waqqfet attivitajiet bħal dawn milli jsiru, għalkemm il-mexxejja politiċi ġieli jorganizzaw attivitajiet fuq skala iżgħar f'lokalitajiet differenti, partikolarment nhar ta' Ħadd. Newsbook.com.mt bagħat jistaqsi lis-Sovritendenza għas-Saħħa Pubblika għar-reazzjoni tagħha għal dawn l-attivitajiet mil-lat ta' saħħa. Id-Deputat Nazzjonalista Jason Azzopardi rreaġixxa għall-aħbar tar-rally tal-PL billi qal li llum dawk kollha li jħobbu l-festi jafu li "Robert Abela l-festi tagħna ra żejda u ħassarhom bil-biża' tal-Covid," imma għar-rally tal-PL, "m'hemmx biża' ta' Covid." "Liġi għalih, liġi għall-kumplament," argumenta d-Deputat. Bħalissa jistgħu jsiru attivitajiet tal-massa bilqiegħda u anke bilwieqfa. Dawn tal-aħħar tħallew jibdew isiru mis-6 ta' Settembru, iżda n-nies iridu jilbsu l-maskra sakemm ma jkunux qed jieklu jew jixorbu. Fit-30 ta' Settembru se jkun hemm attivitajiet bi prova biex id-distanza soċjali tonqos minn żewġ metri għal metru. Kull min imur dawn l-attivitajiet irid ikun vaċċinat u jrid imur jagħmel it-test tal-Covid wara l-attività. Tagħrif fuq l-attivitajiet li jistgħu jsiru Boosters tal-vaċċin: Jingħataw qabel skedat minħabba clusters fost anzjani Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_613afc7a582b5_rand.td-a-rec-img{text-align:left}.td_uid_3_613afc7a582b5_rand.td-a-rec-img img{margin:0 auto 0 0}